CO POPRAD

Vianoce na Koľaji 22 (26. 12. - 28. 12 - koncerty + afterky)
2024-12-26 10:00 - 2024-12-27 16:00 (Europe/Bratislava) | Koľaj 22, 49°03'40.4"N 20°17'58.1"E
Na sviatky sme pre Vás pripravili dvojdňovú vianočnú párty!
A to na Štefana – 26.12. štvrtok a potom v sobotu 28.12. takže máte aj jeden deň medzi tým na oddych (alebo ísť do Koľaje na inú párty, ktorá tam bude!).
Štefan bude takto hustý:
– Pri vstupe do 21:00 welcome drink zdarma
– Vianočná tombola
– 5 kapiel
– Techno afterparty – 3 DJs
– Na mieste tatoo/piercing studio PRETLAK
19:00 – 0:00 Kapely
0:00 – žrebovanie tomboly
0:30 – techno party (ZNÍŽENÉ VSTUPNÉ PO POLNOCI)
Vystupujúci:
JAKUBYSKO
https://jakubysko.bandcamp.com/
https://www.instagram.com/jakubysko/
https://www.youtube.com/watch?v=C5qIs_9jodg…
Tejto veselej partičke zo Zvolena posielam pozvánky na koncert už asi 2 roky v kuse ale konečne to vyšlo až teraz. Jedna z top kapiel na SK vo svojej špecializácii fastcore/grindcore.
—————————–
OTRAS
https://otraspunx.bandcamp.com/album/as-karha
https://www.youtube.com/watch?v=HdGnWIVY9sQ…
Spojenie punku a black metalu funguje Otrasne dobre. Pripomína až korene pravého metalu. Špina, smrad a klince!
—————————-
TVOI POSTOI
https://tvoipostoi.bandcamp.com/album/za-v-etk-m-si-stoi
https://www.youtube.com/watch?v=wsenmhthBas…
https://www.facebook.com/tvoipostoi
Košičania čo to prezrádzajú svojím názvom, no napriek tomu majú momentálne bližšie k post-punku ako k oi. Príjemné a trochu na ukludnenie.
—————————-
TIME SPROUT ORCHESTRA
https://timesproutorchestra.bandcamp.com/
https://www.youtube.com/watch?v=YcDcA1rheC4…
https://www.facebook.com/profile.php?id=100067616975952
Jedinečné spojenie elektroniky a metalu. Prsty v tom má vynikajúci hudobník Ivin a bubeník Špaky, ktorých ste oboch už videli v ďalších milión kvalitných kapelách.
—————————-
CLIFTONS
https://cliftons.bandcamp.com/album/a-in-nebudem
https://www.youtube.com/watch?v=M6ck4i6kkoE…
https://www.facebook.com/cliftonspunk
Takmer domáci Cliftons majú po dlhých rokoch konečne vonku druhé CD. Takže najprv do poga a potom po CD!
—————————-
AFTERKA:
SOFIA NØT (IAmNøt)
https://www.youtube.com/watch?v=jteSLq9XniI…
V noci sa môžeme tešiť na Sofia Nøt. Pražsko-bratislavská producentka a DJka s ocenením debut roka (za platňu Changes) v rádiohlavách za rok 2022 nám zahrá techno/breakbeat set.
GREARO
Lokálna podpora, spoluzakladateľ značky KULOARE, má pripravený energický set.
BARBELLAY
Pripravte sa aj na poriadne TEKNO!
——————————————-
Vo štvrtok (26.12.) u nás celý večer bude udomácnený pretlak_
T A T T O O & P I E R C I N G studio
_predstavujeme Vám tím Popradského štúdia pretlak, ktorý sa ochotne postará o to, aby ste si z akcie odniesli naozaj trvalo-kvalitný zážitok formou tetovania alebo piercingu ..dokonca za ZVÝHODNENÉ CENY!
celým procesom Vás prevedú s veľkým individuálnym prístupom, priateľskou, no najmä profesionálnou formou.
@l.ink_gasparik LENKA GAŠPARIKOVÁ, je tatérka so širokou škálou skúseností, špecializuje sa predovšetkým na detailné námety a ich precízne prevedenie – black work, dark work, tin line, abstract, characters, comics, deform/ realistic portrait, (čím temnejšie a hravejšie, tým lepšie 🙂 – jej ústrednou témou je identita..prostredníctvom tetovania, skúsi poodhaliť a tvorivo vyjadriť aj tú Vaš,
@detetko DEBORA SARKIZOVÁ, je naša najmladšia členka tímu, ktorej nechýba odhodlanie. určite si Vás získa svojim minimalizmom a aktuálne jej jemnou lineárnou tvorbou. Dovoľte jej svojou kreativitou preniknúť do vašej pokožky a zanechať v nej kúsok seba – kúsok niečoho, čo Vám bude každý deň vytvárať úsmev na tvári,
@snajderovas.piercing SÁRA ŠNAJDEROVÁ, je skúsená piercerka, ktorá vykonáva svoju prácu najmodernejšími technikami z odvetvia piercingu. Piercing považuje nie len za formu zdobenia tela, ale aj ako jeden zo spôsobov, ktorým možno hlbšie vyjadriť svoju kreativitu, individualitu a identitu,
_voľné návrhy budú zverejnené pred akciou postupne. Rezervovať si ich môžete predom v DM, alebo môžete vyskúšať šťastie priamo na mieste.
Ste zvedaví? ..pre viac info, ich sledujte na @pretlak_ (studio.pretlak_), na adrese: Francisciho 35 v Poprade . . kde sa všetko pret_ína !
————————————–
SOBOTA 28.12.
Zábava pokračuje aj v sobotu. O pódium sa podelia 4 kapely a 2 Dídžeji.
PENTAGRAMČEK
https://pentagramcek.bandcamp.com/album/druh-plat-a

https://www.facebook.com/Pentagramcek/
Parodická a zábavná kapela. Po zverejnení pred rokmi sa z Pentagramčeku stal virál. Príďte sa zabaviť a zaspomínať na staré hity!
——————————
MIGRÆNA (Poľsko)
https://migraena.bandcamp.com/album/burn
https://www.instagram.com/migraena.band/
https://www.youtube.com/watch?v=F-jVxQHVGUI…
Mladíci donesú trochu sviežeho punkového grungu zo severu. Podporujeme mladú krv. Hrá im to skvele.
——————————
NÄ
https://nabb.bandcamp.com/album/fu-erin
https://www.youtube.com/watch?v=t-MkMCyWr2U…
Bystrický raw punk s trúbkou. To si ešte nevidel, jedine že by si videl. Podľa slov kapely: rýchla fušerinä, ktorá ti vyj***e mozog.
——————————
FAJRONT
https://fajront.bandcamp.com/
https://www.facebook.com/p/FAJRONT-100047486805962/
https://www.youtube.com/watch?v=FTUQpW-rlEw…
Sobotu otvoria títo akustickí pankáči, ktorý stoja aj za projektom Nä.
—————————–
O pokoncertnú afterparty sa postarajú dvaja rejveri a natlačia do Vás nejaké to tekkno, gabber a hardtek. Sú to odchovanci žilinského študentského rádia Rapeš, Sivres a Ďuri!..
a.k.a.
ErRektoR a Rayaa!
18:00 doors
19:00 kapely (poradie a časy ešte upresníme)
23:30 ErRektoR a Rayaa afterka
*KDE JE TÁ KOĽAJ 22?!
Koľaj 22 je budova bývalej drevárenskej dielne, nachádzajúca sa medzi popradskou železničnou stanicou a Spišskou Sobotou. Je potrebné sa k nám dostať peši, keďže k nám nevedie oficiálna príjazdová cesta pre veľa áut.
Smerom z centra Popradu, alebo od železničnej stanice, sa k nám dostanete cez podchod pre peších do Spišskej Soboty (ul. Jiřího Wolkera), za ktorým zabočíte doľava a budete nasledovať koľaje. Určite sa nestratíte – budú vás navigovať šípky.
Smerom z Veľkej, Spišskej Soboty alebo od Aquacity sa ku nám dostanete po chodníku, ktorý pretína Novú ulicu a vedie k pochodu do Sp. Soboty.
PARKOVANIE
Najbližšie bezplatné parkovisko je na ul. Jířiho Wolkera pred klubom Valkyra alebo pri Aquacity. A potom krátka zdravotná prechádzka (5 min) a ste u nás.

Cvičenie pre zdravú ženu
2024-02-22 08:30 - 10:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Putovanie za históriou Starého Smokovca
2024-12-22 02:10 - 04:10 | Stretnutie pred Tatranskou informačnou kanceláriou, Budova HZS, Starý Smokovec 23, Vysoké Tatry, 06201, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
KEDY A KDE SA STRETNEME?
ZA HISTÓRIOU STARÉHO SMOKOVCA
Čas a miesto stretnutia: 10:10 h I Tatranská informačná kancelária
Ukončenie v Múzeu tatranskej kinematografie a fotografie premietaním krátkeho retro filmu o Vysokých Tatrách.
Dátum: 22.12.2024
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.

FREKVENCIE NOVEJ ZEME – zážitkové podujatie 🎤💃☕️
2024-12-21 09:00 - 11:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Srdečne ťa pozývame na zážitkové interaktívne podujatie, ktoré ti rozšíri obzory a pohladí ťa na duši.
Dozvieš sa, prečo je dnešná doba požehnaním. Inšpiruješ sa ako aktivovať obrovskú silu tvorcu v sebe.
🌍Príď sa naladiť na FREKVENCIE NOVEJ ZEME – radosť, láska, hojnosť, vnútorný mier a humor!

💃Príď si zatancovať ECSTATIC DANCE a ochutnať ☕️OSLAVNÉ KAKAO.
Oslávime Zimný Slnovrat
Ochutnáme ceremoniálne kakao
Ponoríme sa do tanečného zážitku

☀️Oslavou Zimného Slnovratu si pripomenieme spojenie človeka s prírodou. Jej silu. Slnko je zdroj všetkého života, úrody, rastu a prosperity na planéte Zem. Vyjadríme vďačnosť za všetko, čo rok 2024 priniesol aj odniesol. Spojíme sa s vnútorným slnkom v nás, energiou osobnej sily, hojnosti a radosti.
„Zimný slnovrat vnímam ako vnútorné skľudnenie, spočinutie v prázdnote, predtým, ako sa zas vynorí slnko vo veľkej sláve zrodenia.“ DJ Artai

☕️Ceremoniálne Kakao ako plodina sa odjakživa používalo pri oslavách a rituáloch. Má silného ducha. Dokáže otvárať srdce aj vedomie. Pôsobí blahodárne na telo, dušu aj myseľ. Vyžaduje vnímavý prístup k sebe aj okoliu. Otvor sa novým zážitkom. Krásne sa uvolni a ponor do tanca. Je dôležité nepiť alkohol v deň užívania kakaa.

💃“Ecstatic Dance je liečivý rituál. Tak, ako sa človek nechá uniesť a inšpirovať divočinou prírody, rovnako sa vydáva na nezkrotné vnútorné dobrodružstvo cez zvukovú paletu hudby a môže tak pocítiť svoju vlastnú divokosť, vyjadrenú pohybom a tancom. Je to cesta, na ktorej sa človek stretáva so sebou samým.“ DJ Artai
Príď si vyskúšať tento nezabudnuteľný zážitok.
🎶OCHUTNÁVKA HUDBY TU 🎶
https://drive.google.com/file/d/10hQP_VleJHy8bDKOh2OQ_ZuxV5hmoyJ9/view?usp=sharing

Pre koho je?
Podujatie je pre ľudí, ktorí sú
* otvorení novým pohľadom a zážitkom
* hľadajú inšpiráciu, chcú sa posunúť a aktivovať osobnú silu tvorcu a dary duše
* majú radi silu osobných stretnutí a spolutvorenia

Dátum a Čas? sobota 21.12.2024 o 17:00 – 19:30

Kde sa účastniť? OSOBNE v Poprade, Nám. Svätého Egídia 11/25 (Coworking 1.poschodie)
🎫 VSTUPNÉ €25
Platba vopred na účet alebo na mieste v hotovosti.
Jedná sa o komornú párty bezalkoholu. Počet miest je obmedzený.
REZERVÁCIA MIESTA NUTNÁ: 0944 659 491 alebo gmucare@hotmail.com

Svet je iný ako bol. Veci nefungujú ako doteraz. Už nestačí updatovať len telefón. Posuň Seba na vyššiu frekvenciu. Urob krok do neznáma a príď zažiť niečo nové … to odomkne tvoj potenciál duše a prinesie nové príležitosti, riešenia, inšpiráciu …
Frekvencie Novej Zeme sú o prežitku. Informácie nestačia. Dovoľ si život zažívať všetkými zmyslami. Maj odvahu robiť kroky ku zmene, do neznáma .. tam sa dejú zázraky.
Žiaden guru svet nezachráni. Ty sám prebuď obrovskú silu tvorcu v sebe. Všetci sme v tom spolu.
Takéto stretnutia majú obrovskú silu a zmysel, pretože posúvajú každého účastníka, skupinu aj planétu blišie k frekvencii novej zeme – k radosti, láske, hojnosti a vnútornému mieru!
Tešíme sa na vás!
Monika Gmucová & DJ ARTAI

Putovanie za históriou Nového Smokovca
2024-12-21 02:10 - 04:10 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
KEDY A KDE SA STRETNEME?
ZA HISTÓRIOU NOVÉHO SMOKOVCA
Čas a miesto stretnutia: 10:10 h I biely Evanjelický kostol v Novom Smokovci
Putovanie sa začína prehliadkou interiéru evanjelického kostola a rodinnej hrobky Szontághovcov s miestnym farárom pánom Pavlom Kušnírom. Prehliadka končí prechádzkou v exteriéri osady.
Dátum: 21.12.2024
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.

„POČKAJ, EVA, VEĎ TI JA UKÁŽEM STRAKU NA KOLE!“
2024-12-20 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pokračovanie rozprávania o tom, ako to bolo na trhoch a jarmokoch kedysi a čo bola napríklad jarmočná pieseň. V prednáške porozpráva Tomáš Paulík.
Vstupné 3 €

Spolu si ozdobíme voňavé medovníčky a prezradíme vám výborný recept na cesto a polevu
2024-12-20 09:00 - 11:00 | (F)itcubator n.o., Námestie sv. Egídia 44, Poprad, Slovenská republika
Pozývame Vás na tvorivé stretnutia s LenaMi, tvoríme vlastnými rukami.
Prosíme o rezerváciu na t.č. 0911 362 281 alebo dielnelenami@gmail.com

Cestovateľský večer - Nový Zéland
2024-12-19 10:30 - 12:00 | Groteska art café, Štefánikova 99/72, Poprad, 058 01, Slovenská republika
Pozývame Vás na cestovateľský večer v Groteske

Veronika Kapcová
NOVÝ ZÉLAND
9 000 KM NA MOTORKE

Otec optiky – J. M. Petzval – rozprávanie a prezentácia
2024-12-19 10:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Hosťom programu bude prof. Ing. Štefan Segľa, CSc., ktorý nám priblíži štúdiá a vedecko-pedagogickú prácu zakladateľa fotografickej optiky profesora Jozefa Maximiliána Petzvala, rodáka z podtatranskej Spišskej Belej. Patril k najvýznamnejším vedcom v oblasti matematiky a fyziky 19. storočia na Viedenskej univerzite. Jeho vynálezy portrétneho a krajinárskeho objektívu mali epochálny význam. Bol i vášnivým turistom a miloval Vysoké Tatry.
Podujatie v spolupráci s Tatranským literárnym fondom, časť vstupného bude použité na jeho podporu.
Vstupné: 4€

Zvyky pod Tatrami s dôrazom na vianočné obyčaje
2024-12-17 08:00 | Podtatranské múzeum v Poprade, Vajanského 72/4, Poprad, 05801, Slovenská republika
ZVYKY POD TATRAMI S DÔRAZOM NA VIANOČNÉ OBYČAJE – kalendárny obyčajový cyklus etnologickým očkom
Zvyky a obyčaje od zimy, cez jar, leto až po jeseň nám predstaví etnológ Podtatranského múzea v Poprade Mgr. Peter Kováč, v prednáške s názvom Zvyky pod Tatrami.
Dôraz bude klásť predovšetkým na obyčaje predvianočného a vianočného obdobia. Dozviete sa, ako vyzerali Vianoce pod Tatrami v goralských, rusínskych i slovenských obciach.
Prednáška a malé prekvapenie k tomu sa uskutoční v prednáškových priestoroch Podtatranského múzea v Poprade, Vajanského 72/4, 058 01 Poprad.
Vstupné dobrovoľné.
Zmena programu vyhradená.

Nádhera života
2024-12-16 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Posledný rok života Franza Kafku sa vďaka sile lásky stáva jeho najšťastnejším. Nikdy predtým si nedovolil prežívať intimitu tak silno ako teraz, keď trpí tuberkulózou a je závislý od svojej príliš pozornej rodiny. Svetácka Dora Diamantová ho však prijíma takého, aký je. A on prijíma ju. Stretávajú sa v roku 1923 na pobreží Baltského mora, kde sa on zotavuje a ona pracuje v židovskom Volksheime. Spoločne odchádzajú do Berlína a keď sa Franzov zdravotný stav rapídne zhorší, do sanatória v Rakúsku. Necelý rok po ich stretnutí Kafka zomiera. Spomienky na ich spoločné chvíle však budú Doru formovať do konca života.

POCTA WHITNEY HOUSTON - Vianočný koncert
2024-12-15 11:00 - 12:30 | Dom Kultúry, Štefánikova 99/72, Poprad, 05801, Slovenská republika
Zažite nádhernú vianočnú atmosféru a príďte si vychutnať najväčšie svetové hity, balady, koledy a vianočné piesne v skvelom prevedení a nových aranžmánoch. Natascha Wright a Alfred McCrary spolu s kvartetom La Speranza, už niekoľko rokov prinášajú slovenským divákom v predvianočnom čase tento jedinečný hudobný zážitok. Tentokrát bude koncert obohatený o poctu Whitney Houston. Pozvanie totiž prijala prvá vokalistka a tejto svetovej divy Della Miles. Toto nevšedné spojenie, 3 svetové hlasy, sú jednoducho hudobným zážitkom na celý život !

Vianočný koncert v Kaštieli Strážky
2024-12-15 08:00 | Kaštieľ Strážky, Ladislava Medňanského 1086/25, Strážky, 05901, Slovenská republika
Obľúbené duo PV Acoustic v decembri zavíta na východ! Príďte si vychutnať výnimočný umelecký zážitok a stráviť príjemný večer plný impozantnej hudby, ktorá vás dokonale naladí na vlnu blížiacich sa sviatkov. Nebudú chýbať ikonické piesne zo známych vianočných rozprávok, tradičné koledy ani najväčšie domáce i zahraničné hity Vianoc v originálnom inštrumentálnom prevedení.
Toto čarovné spojenie sláčika a klávesov si môžete vypočuť už 15. decembra 2024 o 16:00 v priestoroch malebného kaštieľa Strážky v Spišskej Belej. Súčasťou bude aj krátka diskusia s účinkujúcimi, ktorú moderuje redaktor Slovenského rozhlasu Michal Herceg. Vstupné je dobrovoľné. Nakoľko je však kapacita sály obmedzená, svoje miesto si zarezervujte vopred cez jednoduchý formulár.
Pianista Peter Zbranek a huslistka Victoria Linnen sú talentovaní slovenskí umelci, ktorých hudobné improvizácie a unikátne prevedenia známych svetových hitov zaručene oslovia každú generáciu. Mix klavírnej elegancie a husľového šarmu v ich podaní už ohúril množstvo účastníkov svadieb a eventov u nás i v zahraničí. Môžu sa tiež pochváliť niekoľkými spoločnými hudobnými klipmi k legendárnym piesňam od Queenu, Coldplay či Josha Grobana a ako duo sa objavili aj na dvojCD s názvom Sviatočné piano.

ORIENTÁLNA KRÁSKA Z ČÍNY / GUANGXI DONG FANG MEI
2024-12-14 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pozývame vás na ochutnávku ušľachtilého oolongu Orientálna kráska z Číny, obľúbeného čaju Kráľovnej Alžbety II. Jemný čaj so sýto oranžovým nálevom a vôňou sladkého ovocia, ktorá neskôr prechádza až do sýtych medových tónov.
Vstupné: 5 €

Keramický workshop
2024-12-14 09:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na kreatívny a relaxačný keramický worshop, kde si vymodelujete svoj jedinečný hrnček na čaj či kávu.
Strávte príjemné chvíle v atmosfére tvorivosti a pokoja a pripravte si originálny darček pre seba alebo niekoho blízkeho.
Rezervujte si svoje miesto na 0907 977 734

Putovanie za históriou Tatranských Matliarov
2024-12-14 02:00 - 04:00 | autobusová zastávka Tatranské Matliare pri Ceste slobody
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
ZA HISTÓRIOU TATRANSKÝCH MATLIAROV
Čas a miesto stretnutia: 10:00 h I autobusová zastávka pri Ceste Slobody
Prehliadka venovaná 100. výročiu úmrtia Franza Kafku, ktorý sa v Matliaroch liečil. Zakončenie pri údolnej stanici lanovky v Tatranskej Lomnici, jedinom projekte Dušana Jurkoviča v Tatrách.
Dátum: 14.12.2024

Maľovanie pri víne #7
2024-12-13 10:00 - 12:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pridaj sa k nám na siedmom workshope Maľovanie pri víne, kde sa tentokrát ponoríme do nočnej atmosféry Paríža a namaľujeme Eiffelovu vežu v noci. Tento večer bude špeciálny nielen svojou témou, ale aj vďaka vianočnému nádychu, ktorý spríjemní spoločné tvorenie.
Pod vedením Lucie Labancovej sa naučíš, ako pracovať s akrylovými farbami a preniesť čaro nočnej scenérie na plátno. Workshop je vhodný pre každého – či už chceš potešiť svojich blízkych vlastnoručne vytvoreným obrazom pod stromček, alebo si chceš oddýchnuť od predvianočného zhonu a užiť si kreatívny večer.
Kedy a kde?
Stretneme sa 13. decembra o 18:00 v Coworkingu Poprad, kde ťa čaká pohodová atmosféra, pohár vína na spríjemnenie tvorby a dokonca aj malé prekvapenie.
Počet miest je obmedzený, preto odporúčame rezervovať si svoje miesto čím skôr. Všetky pomôcky budú zabezpečené, stačí si priniesť len dobrú náladu a chuť tvoriť.
Tešíme sa na teba a na tvoje umelecké dielo, ktoré si odnesieš domov!

Sklenené fľaše zmeníme na okúzľujúce vianočné svietniky
2024-12-13 09:00 - 11:00 | (F)itcubator n.o., Námestie sv. Egídia 44, Poprad, Slovenská republika

BRP 31: Jano Gordulič – Podnikateľ s humorom - ZRUŠENÉ!
2024-12-13 00:00 - 03:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Ročník 2024 zavŕšime decembrovým špeciálom s výnimočným hosťom – Jánom Gorduličom!
Ján Gordulič, známy slovenský komik, moderátor, scenárista a producent, nám porozpráva o tom, „Ako podniká s humorom“. Ako zakladateľ a majiteľ standupovej šou Silné reči úspešne skombinoval humor a podnikanie, čím vytvoril jedinečný podnikateľský projekt. Nezmeškajte túto príležitosť ukončiť rok s inšpiráciou, smiechom a zaujímavými pohľadmi na svet biznisu.
Dátum: 13. december 2024
Miesto: Coworking Poprad
Čas: 8:00

O projekte
Biznis raňajky Poprad sú projektom lokálnych, iniciatívnych a kreatívnych partnerov, ktorých cieľom bolo vytvoriť priestor pre vzájomný networking podtatranských podnikateľov. Keďže v Poprade podobné fórum chýbalo, rozhodli sme sa vytvoriť vlastný projekt, ktorý podporí a prepojí miestnu podnikateľskú komunitu. Subjekty stojace za Biznis Raňajkami Poprad sú Coworking Poprad, TatraLab, Luminary, Sady a Dizajn & IT.

Kúpiť lístok

Občianske zhromaždenie
2024-12-12 10:00 - 11:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na výročné občianske zhromaždenie, ktoré sa uskutoční vo štvrtok 12. decembra o 18:00 hod. na Námestí sv. Egídia pred OC Forum. Na zhromaždení vystúpia aj publicistka Ľuba Lesná, režisér Marek Šulík, hovorca prezidentky Martin Strižinec, ako hudobný hosť vystúpi Lucia Barilová. Po zhromaždení bude o 19:30 v kine Tatran špeciálna projekcia filmu Prezidentka a po nej diskusia s tvorcami.

Trojkolkou do Mongolska s Marekom Slebodníkom
2024-12-11 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Videá, slideshow a rozprávanie s banskobystrickým cestovateľom Marekom Slobodníkom o veľkej ceste z Banskej Bystrice až do ďalekého Mongolska na trojkolke Honde ATC 200 s obojživelnými vozidlami Luaz 967, alias Žltými žabami.
Začalo sa to v roku 2012, keď sme si pri každej rieke v Južnej Amerike vraveli, chcelo by to plávajúce auto! O Luaze sme vedeli a tak neskôr počas expedície vznikla hláška „ALE LUAZ“. Hneď ako sme sa vrátili domov, cestovali sme na Ukrajinu, kde sme si jedno takéto vozidlo kúpili a tak začal príbeh prvej obojživelnej výpravy. Marek Slobodník chcel ostať verný motocyklom, preto pátral po takej, ktorá sa na vode nepotopí a dopočul sa o Honde ATC 200. Prešlo neuveriteľných 11 rokov nekonečných príprav a byrokratických problémov od kúpy prvého Luaza po štart v roku 2024. Tak ako aj prípravy, ani cesta nebola vôbec jednoduchá…
Príďte si vypočuť rozprávanie o tom, ako sme sa s obojživelnými vozidlami dostali až do ďalekého Mongolska. Z Európy naprieč Áziou cez najšialenejší štát v akom sme kedy boli, Turkmenistan. Dozviete sa, prečo sme hranice do Uzbekistanu prešli na lane. Prečo sa Honda ATC prestala vyrábať a prečo na nej nikto nikdy nikde nebol. Porozprávame sa o tom, ako to vyzerá práve teraz v Rusku a čo sa nás pýtali na hraniciach. Spoznáte neskutočnú krásu pohoria Altaj. Uvidíte nielen to, ako sme sa na našich vozidlách plavili, ale aj sa topili. Ako sme boli slovami bez seba z nekonečnej krásy Mongolských plání. Ale nič z toho nebolo pre Mareka tak nádherné, ako to čo zažil doma, hneď po návrate…
Siedmi cestovatelia, 3 mesiace na cestách, 14-tisíc kilometrov a nekonečne veľa problémov počas celej cesty „TROJKOLKOU DO MONGOLSKA“

Talkshow Petra Marcina
2024-12-11 11:00 - 12:30 | Mamut Pub, Moyzesova 5400/28, Poprad, Slovensko, 05801
Najúspešnejšia slovenská TalkShow pridáva v Poprade predstavenie!
Peter Marcin prichádza so zájazdovou verziou najpopulárnejšej slovenskej TalkShow. Môžete sa tešiť na výbornú LIVE atmosféru, pútavé rozhovory, zábavné príhody a scénky, pesničky, či interakcie s divákmi!
Čaká na vás skvelá zostava hostí – raper Kali, herečka Lujza Garajová a herec a imitátor Juraj Ďuriš.
Nenechajte si ujsť skvelý večer plný humoru a vynikajúceho jedla.
Po predstavení sa uskutoční recepcia s účastníkmi show.
Tešiť sa môžete na výborný finger food a výber kvalitných vín, ktoré sú v cene vstupenky.
Vstupenky sú v predaji v sieti Predpredaj.sk: https://predpredaj.zoznam.sk/sk/listky/neskoro-vecer-poprad-2024-12-11/

Peter Juhás v Poprade
2024-12-09 12:00 | U Dorotky, Tomášikova 3093/2, Poprad, 05801, Slovenská republika
Chceš zažiť poriadnu dávku energie, celej škály emócií a pohody? Tak nesmieš chýbať na tomto špeciálnom koncerte, kde sa predstaví pesničkár Peter Juhás so svojou gitarou.
Na tomto koncerte bude odprezentovaný čerstvo upečený album s názvom „Dobru k Dobrom“ a taktiež najznámejšie, doteraz vydané skladby Petra Juhása.
Všetci budeme spievať čo nám budú sily stačiť a my sa tešíme na každého jedného z vás, kto si nájde čas a chuť stráviť s nami tento magický večer v krásnom prostredí.
Vstupné dobrovoľné
(odporúčaná suma 10€ ale ak nemáš, dáš čo máš :))

Hypnóza
2024-12-09 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
André a Vera sú partneri nielen v súkromí, ale aj v podnikaní. Všetko podriaďujú vlastnému start-upu. Ich uhladený osobný život musí vyhovovať všetkým škatuľkám, ktoré vedú k úspechu. Práve ich čaká zásadný krok: prestížna súťaž pod vedením uznávaného guru, ktorý otvára brány veľkého biznisu. Prezentácia je pripravená, prejavy vypilované, budúcnosť jasná. Až kým nespokojnú Veru nenapadne zájsť si na hypnoterapiu. Tá odštartuje reťaz udalostí, ktoré odhalia, ako málo majú v skutočnosti hrdinovia svoj život pod kontrolou.
Debutujúci švédsky režisér Ernst de Geer nápadito prepája ostrú satiru na spoločnosť, z ktorej sa vytráca spontánnosť, s nežnou romantickou komédiou o páre, ktorý prežíva vážnu vzťahovú krízu.

Cestopisy U Krakena – Indonézia
2024-12-09 10:45 | U Krakena, Námestie svätého Egídia 10/23, Poprad, 05801, Slovenská republika
Drahí priatelia,
dovoľujeme si vás pozvať na prednášku o ďalšej úchvatnej destinácii.
Témou našich druhých cestopisov bude exotická a malebná Indonézia.
O svojich cestách nám opäť prídu porozprávať manželia Alexandra „Saška“ a Peter „Popo“ Popovičovci, ktorí nám naposledy priblížili čaro vzdialeného Mongolska.
Môžete sa tešiť na príjemné chvíle strávené pri vašom obľúbenom nápoji sprevádzané zaujímavými historkami z ciest naprieč ďalším kútom Ázie.
Tešíme sa na vás dňa 09.12.2024 o 18:45.
VSTUPNÉ : DOBROVOĽNÉ (odporúčané 3€)

Večer spomienok na Ivana Bohuša st.
2024-12-09 08:30 | Podtatranská knižnica v Poprade, Podtatranská 1, Poprad
Prešovský samosprávny kraj a podtatranská knižnica v Poprad Vás pozývajú na VEČER SPOMIENOK na Ivana Bohuša st..
Prezentácia personálnej bibliografie o tatranskom historikovi Ivanovi Bohušovi st.. Hostia: Ivan a Iveta Bohušovci.

Východiscko x Koľaj 22
2024-12-07 13:00 - 15:00 | Koľaj 22, 49°03'40.4"N 20°17'58.1"E
🦩 Drahé sestry a bratia, tanec uzdravuje 💃🏼🕺🏼 Diskotéka je chrámom pohybu 🏛️ Opäť v Poprade, v pozmenenej zostave 💋
𝐕𝐲́𝐜𝐡𝐨𝐝𝐢𝐬𝐜𝐨 je synonymom medzižánrovej tanečnej zábavy. Od chytľavej house music, cez temnejšie polohy italo wave a klubovejší zvuk starého a nového disca, až po smiešny pop a veselé kolotočariny 😎 Neskĺzneme do nudy a žánrových mantinelov – budeš musieť kývkať hlávkou a dupať nôžkami, tomu ver 💜
DJs: Maroš Jambrich, Pilier
soundcloud.com/maros_jambrich
soundcloud.com/pilier
Vstupné: 4 € v predpredaji 5 € na mieste

NASPÄŤ KU KOREŇOM
2024-12-07 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(Kanada, 46 min, 2021, r. Cassie De Colling)
Príbeh kanadskej snoubordistky Spencer O´Brien, ktorej na vrchole jej úspechov diagnostikovali reumatoidnú artritídu. Spencer sa utiahla do svojho rodného mesta na území Kwakwaka´wakw, kde začala znovu objavovať svoju vlastnú kultúru. Aj keď to často netušíme, naše korene sú našou najväčšou silou.
Vstupné 2 €
